चंडीगढ़: देश में मंगलवार को बुलाए गए आरक्षण विरोधी बंद का पंजाब में मिला - जुला असर देखने को मिला और होशियारपुर , फगवाड़ा, संगरूर , बठिंडा समेत राज्य के कुछ हिस्सों में व्यापारिक प्रतिष्ठान बंद रहे जबकि प्रदर्शनकारियों ने कई क्षेत्रों में मार्च निकाले. बहरहाल ,हरियाणा में बंद का ज्यादा असर नहीं दिखा. समूचे राज्य में दुकानों और शिक्षण संस्थानों में रोज की तरह कामकाज हुआ, जबकि रेल तथा सड़क यातायात भी सामान्य रहा. पंजाब पुलिस ने राज्य में किसी भी अप्रिय स्थिति को टालने के लिए सुरक्षा के कड़े इंतजाम किए थे.